《酷暑》
宋代·叶茵

动息汗流珠，无风可涤除。
炎威狱下吏，生意鼎中鱼。
席地捧冰水，扃门谢客车。
因思游宦者，曾未忆家居。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。